Հարկ եմ համարում նշել նաև, որ ձեռք բերված նվաճումների հարցում մեծ է նաև Վճռաբեկ դատարանի ձևավորած նախադեպային իրավունքի դերակատարությունը: Այսօր դժվար է գտնել որևէ վերաքննիչ կամ վճռաբեկ բողոք, ինչու չէ նաև դատական ակտ, որի հիմնավորումները կառուցված չլինեն Վճռաբեկ դատարանի այս կամ այն իրավական դիրքորոշման վրա: Մեր վերլուծությունները ցույց են տալիս, որ քրեական պալատի որոշումները հսկայական ազդեցություն ունեն ոչ միայն կանխատեսելի և արդյունավետ դատական պրակտիկայի, այլև ողջ քրեական արդարադատության, ինչպես նաև օրենսդրության զարգացման գործընթացների վրա: